gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4122, del 07-11-2001 (2001/10794)

Informació pública de l'alternativa tècnica del programa d'actuació integrada del sector S6 de l'Ajuntament de Cabanes.
-----------------------------------------------------------------------------------------------------------------------

### Dades del document

Número de DOGV
:   4122

Data del DOGV
:   07-11-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/10003


Organisme emissor
:   Ajuntament de Cabanes

Tipus de document
:   Anunci

Informació pública de l'alternativa tècnica del programa d'actuació integrada del sector S6 de l'Ajuntament de Cabanes. [2001/Q10564]
  
El Ple de l'Ajuntament, en la sessió del dia 28 de setembre del 2001, va acordar procedir a l'exposició al públic de l'alternativa tècnica del programa d'actuació integrada del sector S6, formulada per la mercantil Ensanche Urbano, SA, en què en sol·licita l'adjudicació i integrada pel programa d'actuació integrada, pel projecte d'homologació modificativa, el pla parcial, l'avantprojecte d'urbanització i l'estudi d'impacte ambiental.
  
Cosa que es fa pública de conformitat amb el que s'estableix en els articles 38 i 46 de la Llei 6/1994, de la Generalitat Valenciana, Reguladora de l'Activitat Urbanística, perquè durant el termini d'un mes, pel que fa a l'homologació modificativa, el pla parcial i l'estudi d'impacte ambiental, i de 20 dies per a la resta dels projectes i documents que integren l'alternativa tècnica, s'hi puguen formular al·legacions, proposicions juridicoeconòmiques i alternatives tècniques.
  
Les proposicions juridicoeconòmiques es presentaran durant els cinc dies següents al venciment del termini anterior. Aquests terminis es prorrogaran, per 20 dies addicionals, si durant els 10 primers d'informació pública alguna persona es compromet a presentar una alternativa tècnica substancialment distinta a la inicial i presta caució d'això.
Diari Oficial de la Generalitat Valenciana


Sumari del DOGV 3972, del 03-04-2001 (2001/2468)

RESOLUCIÓ de 7 de març de 2001, de l'Institut Valencià de Finances, per la qual anuncia l'emissió de Pagarés de la Generalitat per un import de 71.952.319,00 euros, emissió de 7 de març de 2001.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2468


Data del document
:   07-03-2001

Organisme emissor
:   Institut Valencià de Finances

Tipus de document
:   Resolució

Descriptors 

:   * deute públic
    * títol de crèdit
    * hisenda regional

RESOLUCIÓ de 7 de març de 2001, de l'Institut Valencià de Finances, per la qual anuncia l'emissió de Pagarés de la Generalitat per un import de 05.365.797,00 euros, emissió de 7 de març de 2001. [2001/2468]
  
El Conveni de Col·laboració del Programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
L'Ordre de 17 de febrer de 1995, de la Conselleria d'Economia i Hisenda, i la Resolució de 29 de desembre de 1998, del director general de l'Institut Valencià de Finances, regulen el procediment de subscripció pública de Deute de la Generalitat Valenciana en Tram Minorista.
  
Per això i d'acord amb la normativa exposada anteriorment, s'han adjudicat Pagarés per un import de 06.920.080,00 euros, i amb la finalitat d'iniciar la seua cotització en la Borsa de Valors de València, resolc:
  
Anunciar l'emissió de Pagarés de la Generalitat Valenciana, sota la representació d'anotacions en compte, pels terminis i els imports següents:
  
Termini Import Import
  
 Adjudicat Adjudicat
  
 (Euros) (Pessetes)
  
3 mesos 8.049.000,00 5.711.275.156
  
6 mesos 1.105.000,74 765.518.530
  
12 mesos 1.036.000,79 096.638.896
  
València, 7 de març de 2001.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 3968, del 28-03-2001 (2001/2015)

Expedients números 67/00/S, 79/00/S, 80/00/S, 84/00S i 25/00/O. Adjudicació d'adquisició de sistemes audiovisuals per a aules; adquisició de dos servidors; adquisició d'un calorímetre; adquisició de bases de dades; climatització d'espais departamentals de l'ETSE Industrials.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2001/2015


Data del document
:   28-02-2001

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * contracte de subministraments
    * adjudicació de contracte administratiu

Expedients números 67/00/S, 79/00/S, 80/00/S, 84/00S i 25/00/O. Adjudicació d'adquisició de sistemes audiovisuals per a aules; adquisició de dos servidors; adquisició d'un calorímetre; adquisició de bases de dades; climatització d'espais departamentals de l'ETSE Industrials. [2001/A2015]
  
Resolució de 28 de febrer del rector de la Universitat Politècnica de València, per la qual s'anuncia la publicació, segons el que estableix l'article 94 de la Llei de Contractes de les Administracions Públiques, de la relació dels contractes de subministraments, consultories i assistències, serveis i treballs específics i concrets no habituals, obres i serveis públics, de l'1 al 28 de febrer de 2001.
Diari Oficial de la Generalitat Valenciana


Sumari del DOGV 3987, del 26-04-2001 (2001/3839)

RESOLUCIÓ de 18 d'abril de 2001, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de les obres: 11-CS-1273. Autovia de Castelló-la Pobla Tornesa. Tram: Borriol-la Pobla Tornesa nord. Termes municipals de Borriol i la Pobla Tornesa.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3987

Data del DOGV
:   26-04-2001

Secció del DOGV
:   V. ALTRES ANUNCIS - F) EXPROPIACIONS

Número del document
:   2001/3839


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 18 d'abril de 2001, del conseller d'Obres Públiques, Urbanisme i Transports, relativa al pagament de la fase prèvia a l'ocupació per l'expropiació forçosa de les obres: 11-CS-1273. Autovia de Castelló-la Pobla Tornesa. Tram: Borriol-la Pobla Tornesa nord. Termes municipals de Borriol i la Pobla Tornesa. [2001/F3839]
  
Lloc: Ajuntament de Borriol
  
Dia Hora
  
07.05.2001 De 09.30 a 14.30
  
08.05.2001 De 09.30 a 14.30
  
09.05.2001 De 09.30 a 14.30
  
10.05.2001 De 09.30 a 14.30
  
14.05.2001 De 09.30 a 14.30
  
15.05.2001 De 09.30 a 14.30
  
16.05.2001 De 09.30 a 14.30
  
Lloc: Ajuntament de la Pobla Tornesa
  
Dia Hora
  
15.05.2001 De 09.30 a 14.30
  
16.05.2001 De 09.30 a 14.30
  
17.05.2001 De 09.30 a 14.30
  
21.05.2001 De 09.30 a 14.30
  
Els interessats hauran d'assistir proveïts del document nacional d'identitat i acreditar la seua titularitat si no ho han fet en una altra fase del procediment, i si optaren per ser representats per unes altres persones, estes hauran d'acreditar la seua representació, en la forma establida en l'article 32 de la Llei 30/1992, de 26 de novembre.
  
Se significa que el present anunci es publica igualment als efectes establits en l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció que en fa la Llei 4/1999 per als interessats que figuren com a desconeguts o el domicili dels quals s'ignora.
Diari Oficial de la Generalitat Valenciana


Sumari del DOGV 4076, del 31-08-2001 (2001/7893)

Rotlle d'apel·lació número 264/2001. Cèdula de notificació.
-----------------------------------------------------------

### Dades del document

Número de DOGV
:   4076

Data del DOGV
:   31-08-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/7893


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 264/2001. Cèdula de notificació. [2001/F7893]
  
Francisco Mares Roger, secretari judicial de la Secció Desena de l'Audiència Provincial de València, per mitjà d'aquest anunci, faig saber:
  
Que en virtut del que s'ha acordat per resolució del dia de la data, dictada en el rotlle d'apel·lació número 264/2001, que prové del judici número 35/1999, del Jutjat de Primera Instància número 24 de València, s'ha acordat notificar a l'apel·lat incomparegut en aquesta alçada, que es dirà al final, la sentència dictada en el rotlle d'apel·lació esmentat, que té l'encapçalament i la decisió següents:
  
«Encapçalament
  
Vistes davant de la Secció Desena de l'Audiència Provincial, en grau d'apel·lació, les actuacions de menor quantia-adopció mesures paternofilials número 35/1999, seguides davant del Jutjat de Primera Instància número 24 de València, entre les parts, d'una, com a demandant apel·lant, la senyora María Peña Sorní, representada pel procurador José Fidel Novella Alarcón, i d'altra, com a demandat apel·lat, el senyor Vicente González Albarcen. N'és part el Ministeri Fiscal. S'hi ha dictat aquesta resolució, la decisió de la qual és literalment la següent.
  
Decisió
  
Primer. Desestimar el recurs d'apel·lació interposat per la representació processal de la senyora María Peña Sorní.
  
Segon. Confirmar íntegrament la sentència d'instància.
  
Tercer. No fer imposició de les costes d'aquesta alçada.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, el senyor Vicente González Alabarcen, prèvia fixació d'aquest edicte al tauler d'anuncis d'aquesta Secció Desena i la publicació en el Diari Oficial de la Generalitat Valenciana, lliure i expedisc aquest edicte.
Diari Oficial de la Generalitat Valenciana


Sumari del DOGV 4011, del 31-05-2001 (2001/4844)

Notificació d'arxiu. Expedient número VIVI/040501/36.
-----------------------------------------------------

### Dades del document

Número de DOGV
:   4011

Data del DOGV
:   31-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4844


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació d'arxiu. Expedient número VIVI/040501/36. [2001/A4844]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, es procedeix a la notificació de l'arxiu al senyor Roberto Bernabeu Peris, amb la referència: VIVI/040501/36.
  
En relació amb l'expedient de diligències prèvies de referència, iniciat per infraccions al règim legal d'habitatges de protecció oficial, s'acorda procedir a l'arxiu de les actuacions practicades, per haver sigut retirada la denúncia.
  
Contra aquesta resolució, que no posa fi a la via administrativa, es podrà interposar un recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes comptador des de l'endemà de la recepció de la present notificació, de conformitat amb el que preveuen els articles 114 i següents de la Llei de Règim Jurídic de les Administracions Públiques.
Diari Oficial de la Generalitat Valenciana


Sumari del DOGV 3914, del 10-01-2001 (2000/10728)

RESOLUCIÓ de 2 de desembre de 2000, de la presidenta de l'Institut Valencià d'Investigacions Agràries, per la qual s'aprova l'expedient de modificació de crèdit 010/00, sobre una transferència de crèdit al pressupost de despeses de l'IVIA entre els capítols II i I per a l'exercici 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2000/10882


Organisme emissor
:   Institut Valencià d'Investigacions Agraries

Tipus de document
:   Resolució

RESOLUCIO de 2 de desembre de 2000, de la presidenta de l'Institut Valencià d'Investigacions Agràries, per la qual s'aprova l'expedient de modificació de crèdit 010/00, sobre una transferència de crèdit al pressupost de despeses de l'IVIA entre els capítols II i I per a l'exercici 2000. [2000/M10440]
  
Vista la proposta elevada pel director de l' Institut Valencià d'Investigacions Agràries d'1 de desembre de 2000.
  
A tenor d'allò disposat en l'article 69 del Text Refós de la Llei General Pressupostària, aplicable amb caràcter supletori, que atorga la competència en matèria de generacions de crèdit als titulars dels departaments ministerials.
  
En virtut del que es disposa a l'article 64 del Text Refós de la Llei d'Hisenda Pública de la Generalitat Valenciana, pel qual se substitueix la fiscalització prèvia pel control financer anual en les entitats autònomes de naturalesa mercantil, industrial, financera o anàloga de la Generalitat Valenciana.
  
Fent ús de les atribucions que em confereix la Llei 4/1991, de 13 de març, de la Generalitat Valenciana, de creació com a entitat autònoma de l'Institut Valencià d'Investigacions Agràries, especificades en l'article 8 del Decret 233/1991, de 9 de desembre, del Consell de la Generalitat Valenciana, pel qual s'aprovava el Reglament de l'IVIA, i amb l'acord favorable del Consell Rector, resolc:
  
Autoritzar la transferència de crèdit per un import de cent vint-i-cinc mil pessetes (125.000 PTA), des del capítol II al capítol I del pressupost de despeses d'aquest institut.
Diari Oficial de la Generalitat Valenciana


Sumari del DOGV 4109, del 18-10-2001 (2001/9880)

Informació pública de la proposta de reparcel·lació de la zona denominada l'Alquible de Náquera, de les normes subsidiàries de Náquera.
---------------------------------------------------------------------------------------------------------------------------------------

### Dades del document

Número de DOGV
:   4109

Data del DOGV
:   18-10-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/9880


Organisme emissor
:   Ajuntament de Nàquera

Tipus de document
:   Anunci

Informació pública de la proposta de reparcel·lació de la zona denominada l'Alquible de Náquera, de les normes subsidiàries de Náquera. [2001/A9880]
  
L'alcalde president ha dictat en el dia d'avui la resolució que té la part dispositiva com es diu tot seguit:
  
Primer. Sotmetre a informació pública en el Diari Oficial de la Generalitat Valenciana la proposta de reparcel·lació de la zona denominada l'Alquible de Náquera, de les normes subsidiàries de Náquera, de conformitat amb el que disposen els articles 69.1.a i 46.1 i 3 de la Llei 6/1994, de la Generalitat Valenciana, Reguladora de l'Activitat Urbanística, durant el termini de 20 dies comptadors des de la publicació de l'últim anunci; durant aquest termini es podrà consultar l'expedient i fer les al·legacions que es consideren convenients.
  
Segon. De conformitat amb el que estableix l'article 103 del reglament de gestió urbanística vigent, cal advertir els propietaris i titulars de drets afectats per la reparcel·lació de la zona denominada l'Alquible de Náquera, de les normes subsidiàries de Náquera, el que segueix:
  
Els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques. L'omissió, error o falsedat en aquestes declaracions no podrà afectar el resultat objectiu de la reparcel·lació.
  
Si s'aprecia dol o negligència greu, podrà exigir-se la responsabilitat civil o penal que corresponga.
  
La documentació completa està depositada, per a consulta pública, en horari d'oficina, a l'Ajuntament de Náquera.
  
Així mateix, i de conformitat amb el que disposa l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es publica aquest edicte per a les persones que siguen desconegudes, de les quals s'ignore el lloc de notificació o que, després d'haver-se intentat aquesta, no s'haja pogut efectuar, a fi de trametre un avís amb el contingut d'aquest anunci a les persones titulars de drets que figuren en el cadastre, segons el que disposa l'article 46.3 de la Llei 6/1994, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4040, del 11-07-2001 (2001/6667)

Concurs número 2.1/8006.0118/7-00538. Gestió de serveis integrats i arrendament de locals a l'estació d'Almenara, del nucli de Rodalia de València.
---------------------------------------------------------------------------------------------------------------------------------------------------

### Dades del document

Número de DOGV
:   4040

Data del DOGV
:   11-07-2001

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2001/6667


Data del document
:   19-06-2001

Organisme emissor
:   Rodalia de València i Murcia, Renfe

Tipus de document
:   Concurs

Descriptors 

:   * contracte de subministraments

Concurs número 2.1/8006.0118/7-00853. Gestió de serveis integrats i arrendament de locals a l'estació d'Almenara, del nucli de Rodalia de València. [2001/F6667]
  
Expedient: 2.1/8006.0118/7-00561.
  
Fiança provisional: 50.000 pessetes (300,51 euros).
  
Disponibilitat de documentació: la documentació aplicable estarà a disposició dels licitadors a la Direcció d'Administració de la Gerència de Rodalia de València i Múrcia, carrer de Xàtiva, 24, 46729 València.
  
Presentació i obertura d'ofertes: les ofertes es presentaran fins a les 12.00 hores del 27 de juliol de 2001, a l'esmentada direcció a València, lloc on a continuació es procedirà a la seua obertura pública.
  
Pagament del present anunci: les despeses de publicació d'aquest anunci seran a càrrec de l'adjudicatari.
  
http://www.renfe.es/empresa/cercanías/concursos.html
Diari Oficial de la Generalitat Valenciana


Sumari del DOGV 3955, del 08-03-2001 (2001/2059)

Informació pública de la suspensió cautelar de concessió de noves llicències per a la col·locació d'antenes de radiotelefonia mòbil de l'Ajuntament d'Alquerías del Niño Perdido.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3955

Data del DOGV
:   08-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2059


Organisme emissor
:   Ajuntament de les Alqueries

Tipus de document
:   Anunci

Informació pública de la suspensió cautelar de concessió de noves llicències per a la col·locació d'antenes de radiotelefonia mòbil de l'Ajuntament d'Alquerías del Niño Perdido. [2001/F2059]
  
El Ple de l'ajuntament, en la sessió del dia 14 de febrer de 2001, va acordar iniciar el procediment de revisió de les ordenances urbanístiques contingudes en les normes subsidiàries del planejament municipal per a portar a terme la modificació d'aquestes, per a regular la situació d'antenes de radiotelefonia mòbil a tot el municipi i suspendre cautelarment la concessió de noves llicències d'obra per a la seua col·locació, pel termini d'un any, de conformitat amb el que es preveu en l'article 152 del Reglament de Planejament aprovat pel Decret del Consell de la Generalitat Valenciana 201/1988.
  
Cosa que es fa pública d'acord amb el que es preveu en l'article 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4023, del 18-06-2001 (2001/5785)

Informació pública del pla de reforma interior de millora per a l'ordenació del viari del sòl urbà situat a la partida de Garduix.
----------------------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5785


Organisme emissor
:   Ajuntament de Calp

Tipus de document
:   Anunci

Informació pública del pla de reforma interior de millora per a l'ordenació del viari del sòl urbà situat a la partida de Garduix. [2001/Q5785]
  
Mitjançant el Decret de l'Alcaldia Presidència de l'Ajuntament de Calp, de data 28 de maig de 2001, es va dictar la resolució següent:
  
Primer
  
Sotmetre a informació pública el pla de reforma interior de millora per a l'ordenació del viari del sòl urbà situat a la partida de Garduix, promogut pel senyor Pascual Arlandis Cardona i la mercantil Promotora Urbana del Garduix, SA.
  
Segon
  
En aquesta informació pública es podran presentar alternatives tècniques i al·legacions durant 20 dies, comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals en el seu domicili fiscal, i la publicació en un diari d'informació general editat a la Comunitat Valenciana.
  
Tercer
  
L'expedient es podrà consultar als serveis tècnics de l'Ajuntament de Calp, els dies laborables de 09.00 a 14.00 hores.
  
Quart
  
Una vegada finalitzades les actuacions anteriors, el Ple de l'Ajuntament podrà aprovar el pla de reforma interior, amb la definició dels seus continguts, mitjançant l'elecció d'una alternativa tècnica entre les presentades, amb les modificacions parcials que estime oportunes, sempre que tinga una cèdula d'urbanització, i no podrà entrar en vigor, ni publicar-se'n l'aprovació definitiva, mentre no s'expedisca la corresponent cèdula, almenys de forma provisional, amb la remissió d'aquesta a la Conselleria d'Obres Públiques, Urbanisme i Transports perquè aquesta ho tramite (article 54 de la LRAU) i dicte resolució en què atorgue la cèdula, en aquest cas s'entendrà definitivament aprovat el pla de reforma interior esmentat o si estima que comporta modificacions de l'ordenació urbanística aprovada pels òrgans de la Generalitat Valenciana, resoldrà sobre l'aprovació definitiva.
  
Cosa que es fa pública en compliment del que s'estableix en l'article 46.3. de la vigent Llei Reguladora de l'Activitat Urbanística Valenciana.